නිදහස් කර ගත් රට සංවර්ධනය කරා ගෙන ගොස් සෑම ජන කොටසකගේම අවශ්‍යතා ඉටු කරන්නේ ආපසු ජනතාවගෙන් කිසිවක් බලාපොරොත්තුවෙන් නොවන බව ජනාධිපති මහින්ද රාජපක්ෂ මහතා අවධාරණය කළේය.ජනතා අවශ්‍යතා ඉටු කිරීමේදී තමා කිසිවිටෙක පක්ෂ පාට භේද නොසලකන බව ප්‍රකාශ කළ ජනාධිපතිවරයා රට අද දියුණුව කරා රැගෙන යාමට හැකිව ඇත්තේ පක්ෂ පාට මෙන්ම ජාති, ආගම් කුල භේද ද නොසැලකූ නිසා බව පැවසීය.රට සංවර්ධනය කරමින් ඉදිරියට යන විට නොයෙකුත් චෝදනා එල්ල වන බව පැවසූ ජනාධිපතිවරයා විදේශ වෙත ගොස් අපේ රටේ ප්‍රශ්න විසැඳිය නොහැකි බවත් අපේ ප්‍රශ්න විසැඳිය හැක්කේ අපි අපිම සාකච්ඡා කිරීමෙන් පමණක් බවත් අවධාරණය කළේය.